**Ministru kabineta noteikumu projekta „Grozījumi Ministru kabineta 2004.gada 1.aprīļa noteikumos Nr.227 „Kārtība, kādā no akcīzes nodokļa atbrīvo akcīzes preces, kuras fiziskā persona ieved savam patēriņam Latvijas Republikā no citām Eiropas Savienības dalībvalstīm””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts„GrozījumiMinistru kabineta 2004. gada 1. aprīļa noteikumos Nr. 227 „Kārtība, kādā no akcīzes nodokļa atbrīvo akcīzes preces, kuras fiziskā persona ieved savam patēriņam Latvijas Republikā no citām Eiropas Savienības dalībvalstīm”” (turpmāk – Ministru kabineta noteikumu projekts)izstrādāts ar mērķi noteikt elektroniskajās cigaretēs izmantojamā šķidruma (turpmāk - e-šķidrums) sagatavošanas sastāvdaļām un tabakas aizstājējproduktiem pieļaujamos daudzumus, kurus fiziskā persona var ievest savam patēriņam no Eiropas Savienības dalībvalstīm (turpmāk – dalībvalsts) nemaksājot akcīzes nodokli līdzīgi, kā šobrīd ir noteikts attiecībā uz tabakas izstrādājumu, alkoholisko dzērienu, degvielas, bezalkoholisko dzērienu, kafijas un e-šķidruma ievestajiem pieļaujamiem daudzumiem.Ministru kabineta noteikumu projekts stāsies spēkā vispārējā kārtībā pēc noteikumu pieņemšanas Ministru kabinetā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz Saeimā 2020. gada 24. novembrī pieņemtajiem grozījumiem likumā „Par akcīzes nodokli” (turpmāk – likums). Saskaņā ar minētajiem grozījumiem likumā no 2021. gada 1. janvāra ir:1) izmainīta akcīzes nodokļa likmes e-šķidrumam struktūra, nosakot vienu likmi par vienu mililitru e-šķidruma neatkarīgi no nikotīna daudzuma;2) piemērots akcīzes nodoklis arī e-šķidruma sagatavošanas sastāvdaļām;3) noteikta līdz 2023. gada 1. janvārim pakāpeniska akcīzes nodokļa likmes paaugstināšana e-šķidrumam un e-šķidruma sagatavošanas sastāvdaļām;4) ieviesta un līdz 2023. gada 1. janvārim noteikta pakāpeniska akcīzes nodokļa likmes paaugstināšana tabakas aizstājējproduktiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd Ministru kabineta 2004. gada 1. aprīļa noteikumi Nr. 227 „Kārtība, kādā no akcīzes nodokļa atbrīvo akcīzes preces, kuras fiziskā persona ieved savam patēriņam Latvijas Republikā no citām Eiropas Savienības dalībvalstīm” (turpmāk - Ministru kabineta 2004. gada 1. aprīļa noteikumi Nr. 227) paredz, ka no akcīzes nodoļa atbrīvo konkrētus akcīzes preču daudzumus, kurus fiziskā persona var ievest savam patēriņam Latvijas Republikā no citām dalībvalstīm. Pašlaik Ministru kabineta 2004. gada 1. aprīļa noteikumi Nr. 227 paredz arī, ka no akcīzes nodokļa atbrīvo e-šķidrumu ar kopējo nikotīna koncentrāciju 800 miligramu nikotīna vai ne vairāk kā 800 mililitru e-šķidruma, ko fiziskā persona ieved savam patēriņam no dalībvalsts.Ņemot vērā Saeimā 2020. gada 24. novembrī pieņemtos grozījumus likumā ir nepieciešams Ministru kabineta 2004. gada 1. aprīļa noteikumos Nr. 227 noteikt e-šķidruma sagatavošanas sastāvdaļām un tabakas aizstājējproduktiem pieļaujamos daudzumus, kurus fiziskā persona var ievest savam patēriņam no dalībvalstīm nemaksājot akcīzes nodokli līdzīgi, kā šobrīd ir noteikts attiecībā uz tabakas izstrādājumu, alkoholisko dzērienu, degvielas, bezalkoholisko dzērienu, kafijas un e-šķidruma daudzumiem.Ministru kabineta 2004. gada 1. aprīļa noteikumos Nr. 227 noteiktie tabakas izstrādājumu, alkoholisko dzērienu un degvielas daudzumi, kas tiek atbrīvoti no akcīzes nodokļa, kurus fiziskā persona var ievest savam patēriņam, ir pārņemti no Eiropas padomes 2008. gada 16. decembra Direktīvas 2008/118/EK par akcīzes nodokļa piemērošanas vispārējo režīmu, ar ko atceļ Direktīvu 92/12/EEK.Minētā direktīva neparedz bezalkoholisko dzērienu, kafijas un e-šķidrumu daudzumus, kurus fiziskās personas savam patēriņam var ievest no dalībvalstīm nemaksājot akcīzes nodokli. Taču, lai visām ar akcīzes nodokli apliekamām precēm būtu noteikta vienota pieeja, kā arī, lai netiktu veicināta izvairīšanās no akcīzes nodokļa nomaksas, Ministru kabineta 2004. gada 1. aprīļa noteikumos Nr. 227 ir noteikti minēto produktu daudzumi, kurus fiziskās personas savam patēriņam var ievest no dalībvalstīm nemaksājot akcīzes nodokli. Līdz ar to, tā kā e-šķidruma sagatavošanas sastāvdaļas un tabakas aizstājējprodukti no 2021. gada 1. janvāra ir ar akcīzes nodokli apliekami objekti, nepieciešams arī šiem produktiem noteikt pieļaujamos daudzumus, par kuriem nav jāmaksā akcīzes nodoklis ievedot tos no dalībvalstīm. Pašlaik patērētāji var atsevišķi ievest propilenglikolu, aromatizatorus, augu izcelsmes glicerīnu un nikotīna ekstraktu, lai sagatavotu elektroniskajās cigaretēs izmantojamo šķidrumu un līdzīgi kā tabakas aizstājējproduktus, lietot kā alternatīvu smēķēšanai.Šobrīd likuma 20. panta sestajā daļā ir noteikts, ka no akcīzes nodokļa atbrīvo 7200 mililitrus e-šķidruma, kā arī e-šķidruma sagatavošanas sastāvdaļu un 7200 gramus tabakas aizstājējproduktu, kurus piegādā diplomātiem un starptautiskām organizācijām viena gada laikā. Līdz ar to no akcīzes nodokļa atbrīvo 600 mililitrus e-šķidruma un e-šķidruma sagatavošanas sastāvdaļas, kā arī 600 gramus tabakas aizstājējproduktu, kas viena mēneša laikā ir piegādāti minētām personām. Lai vienkāršotu akcīzes nodokļa piemērošanas nosacījumus e-šķidrumiem, akcīzes nodokļa likmes struktūra tika mainīta un noteikta par vienu mililitru e-šķidruma neatkarīgi no nikotīna daudzuma. Tādējādi nikotīna saturs e-šķidrumā vairs nav noteicošā komponente un personām ir iespēja ievest e-šķidrumu ar maksimālo nikotīna koncentrāciju. Līdz ar to, ņemot vērā likuma 20.panta sestajā daļā noteikto, kā arī, lai tiktu ievērots samērīguma princips un nodrošināta vienota pieeja, šobrīd Ministru kabineta 2004. gada 1. aprīļa noteikumos Nr. 227 noteiktais e-šķidruma daudzums, ko fiziskā persona var ievest savam patēriņam, tiek samazināts.Ņemot vērā iepriekš minēto, Ministru kabineta noteikumu projekts paredz, ka fiziskās personas savam patēriņam no dalībvalstīm vienā reizē varēs ievest 600 mililitrus e-šķidruma, kā arī 600 mililitrus e-šķidruma sagatavošanas sastāvdaļu un 600 grammus tabakas aizstājējproduktu nemaksājot par tiem akcīzes nodokli. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ir attiecināms uz fiziskām personām, kuras ieceļojot no dalībvalstīm savam patēriņam plānos ievest e-šķidruma sagatavošanas sastāvdaļas un tabakas aizstājējproduktus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, izstrādājot un Saeimā 2020. gada 24. novembrī pieņemot grozījumus likumā “Par akcīzes nodokli” attiecībā uz akcīzes nodokļa ieviešanu e-šķidruma sagatavošanas sastāvdaļām un tabakas aizstājējproduktiem.Informācija par projekta izstrādi ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021. gada 25. janvārī publicēts Finanšu ministrijas tīmekļa vietnē sadaļā: <https://www.fm.gov.lv/lv/nodoklu-politika> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav nepieciešama. Projekts tiks īstenots esoši cilvēkresursu ietvaros. |
| 3. | Cita informācija | Nav. |

**Anotācijas III, IV un V sadaļa – projekts šīs jomas neskar.**

Finanšu ministrs J. Reirs

Hartmane, 67095525

Ella.Hartmane@fm.gov.lv